
Z A P I S N I K

46. sjednice Vijeća Mjesnog odbora Ivanja Reka,
održane 16. siječnja 2025. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 46. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 45. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Aktualna komunalna problematika
2. Korištenja prostora MS
3. Razno: izvješća , pitanja i prijedlozi


Ad 1. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Upuštanje rubnjaka Ul. Stjepana Mlinarića 12 – prema zahtjevu građana

Nakon rasprave Vijeće jednoglasno donosi 





Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da prema nadležnom gradskom uredu uputi zahtjev za:

- dobivanje suglasnosti za upuštanje rubnjaka ispred dvorišta kuće u Ul. Stjepana Mlinarića kbr. 12 prema dobivenom zahtjevu građana

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Ad 2. Korištenje prostora MO Ivanja Reka

Damir Ranec, predsjednik Vijeća Mjesnog odbora:

Ističe da je zaprimljen zahtjev za povremeno korištenje prostora Mjesne samouprave:
1. Politička stranka SDP – ogranak Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o povremenom korištenju prostora 

Vijeće Mjesnog odbora Ivanja Reka odobrava povremeno korištenje prostora za političku stranku SDP – ogranak Ivanja Reka koju zastupa Mario Šoštarić u terminu ponedjeljak od 18-20h


Ad 3. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

U tjednu od 14.01.2025. nastavili se radovi na krčenju i poravnavanju navoza s mehanizacijom i buldožerom poljoprivrednih površina u vlasništvu RH na prostoru iza Crkve prema nasipu GOK-a

07.01.2025. dobiven povratni odgovor od komunalnog redarstva da je za postavljanje nadzornih kamera na lokacijama „zelenih otoka“ na području MO Ivanja Reka potrebno prethodno izdano rješenje od nadležnog Sektora za promet 

14.01.2025. upućen dopis prema Sektoru za promet i Gradskom uredu za mjesnu samoupravu sa zahtjevom za izdavanje rješenja za postavljanje nadzornih kamera na lokacijama „zelenih otoka“ na području MO Ivanja Reka

10.01.2025. dobiven zahtjev od građana za pokretanje postupka za dobivanje suglasnosti za upuštanje rubnjaka u Ul. Stjepana Mlinarića kod kbr. 12

14.01.2025. ponovno upućen dopis prema ViO i nadležnim gradskim uredima vezano za dobivanje povratnih informacija kada će se krenuti s radovima na uređenju šahtova koji su ostali nakon rušenja starog vodocrpilišta na lokaciji Ivanjorečka cesta 80

Dovršeno u 21.00 sati.

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
